Self-voltooi, 'n toepassing van AJAX.
Deur gebruik te maak van XMLHttpRequest hoef die webbladsy nie opnuut verfris te word om nuwe inhoud te kry nie. Google Suggest stel byvoorbeeld by elke sleuteldruk 'n nuwe reeks soekterme voor sonder dat mens die bladsy hoef te herlaai. Wikipedia se soekfunksie maak ook van die konsep gebruik en soekresultate word al voorgestel nadat slegs 'n paar karakters getik is.
AJAX is 'n manier om interaktiewe webapplikasies te ontwikkel deur 'n kombinasie van die volgende tegnieke te gebruik:
XHTML en CSS vir die presentasie volgens die W3C standaard.
Die Document Object Model vir die dinamiese vertoning van inligting en vir interaksie.
Die XMLHttpRequest-objek vir asinchrone kommunikasie met die bediener.
Die konsep dat 'n bladsy nie verfris hoef te word nie is ook nie nuut nie. Dit kon byvoorbeeld al met behulp van 'n versteekte HTML raam (HTML hidden frame) gedoen word. Daarteen was die grootste probleem dat data nie maklik tussen bladsye uitgeruil kon word nie. Die probleem is egter met die koms van AJAX opgelos, wat AJAX so gewild maak.
Verskeie groepe het hulpmiddels ontwikkel om die skryf van AJAX-applikasies te vergemaklik. Byvoorbeeld, Microsoft het "ASP.NET AJAX" (http://ajax.asp.net) (kodenaam Atlas) ontwikkel as 'n plugin vir Visual Studio en Google het die Google Web Toolkit (http://code.google.com/webtoolkit/) ontwikkel. Daar is ook 'n groot aantal oopbron biblioteke en hulpmiddels beskikbaar, onder andere Scriptaculous (http://script.aculo.us/), DWR (http://getahead.org/dwr), jQuery (http://jquery.com/) en MooTools (http://mootools.net).
Wikimedia Commons bevat media in verband met AJAX (programming).
Adaptive Path, die oorspronklike artikel van Jesse James Garret (Engels, Februarie 2005).
AJAX, promise or hype?, artikel op quirksmode.org (Engels).
AJAX ontrafel, artikel op usabilityweb.nl (Nederlands).
Die Argitektuur van AJAX Ontrafeld (Nederlands).
W3 Schools Ajax tutorial, Maart 2007 (Engels).
Ontsluit van "https://af.wikipedia.org/w/index.php?title=AJAX&oldid=1880312"